**VŠEOBECNÉ OBCHODNÉ PODMIENKY**

**ASSA ABLOY Czech & Slovakia s.r.o.**

**pre podnikateľov**

**Všeobecné obchodné podmienky ASSA ABLOY Czech & Slovakia s.r.o.**

 **pre podnikateľov**

**I. Účel všeobecných obchodných podmienok**

* 1. Tieto Všeobecné obchodné podmienky spoločnosti **ASSA ABLOY Czech & Slovakia s.r.o.,** so sídlom Rychnov nad Kněžnou, Strojnická 633, PSČ 516 01, zapísanej v Obchodnom registri Krajského súdu v Hradci Králové, oddiel C, vložka 36822, IČO: 045 99 021, v SR podnikajúcej prostredníctvom svojej organizačnej zložky **ASSA ABLOY Czech & Slovakia s. r. o. - organizačná zložka,** so sídlom Malacky, Továrenská 15, PSČ 901 01, zapísanej v Obchodnom registri Okresného súdu Bratislava I, vložka číslo 1332/B, IČO 35 970 812 (ďalej len „**spoločnosť ASSA ABLOY**“), upravujú práva a povinnosti spoločnosti ASSA ABLOY ako predávajúceho na jednej strane a podnikateľom, ktorý nakupuje od spoločnosti ASSA ABLOY tovar, ako kupujúceho (ďalej len „**Partner**“) na strane druhej, a na právne vzťahy vznikajúce v súvislosti s jednaním medzi spoločnosťou ASSA ABLOY a Partnerom, ktorého cieľom je uzatvorenie takejto kúpnej zmluvy (ďalej len **„Obchodné podmienky"**). Tieto Obchodné podmienky rovnako upravujú práva a povinnosti spoločnosti ASSA ABLOY ako poskytovateľa služieb (ak sú tieto služby dohodnuté oddelene od kúpnej zmluvy) na jednej strane a Partnerom ako odberateľom služieb na strane druhej, a na právne vzťahy vznikajúce v súvislosti s jednaním medzi spoločnosťou ASSA ABLOY a Partnerom, ktorého cieľom je uzatvorenie takejto zmluvy o dielo.
	2. Tieto Obchodné podmienky sa použijú vo vzťahu s podnikateľmi (tj. aj s Partnermi, ktorí sú fyzické osoby – podnikatelia). Tieto Obchodné podmienky sa nepoužijú vo vzťahu medzi spoločnosťou ASSA ABLOY a spotrebiteľom.
	3. Tieto Obchodné podmienky sa použijú nielen v prípade kúpnej zmluvy, ale môžu byť aj súčasťou rámcovej kúpnej zmluvy, distribučnej zmluvy alebo aj inak nazvanej zmluvy, pokiaľ na jej základe ASSA ABLOY veci predáva alebo bude predávať, tzn. bude dodávať Partnerovi dohodnuté veci a prevedie na neho vlastnícke právo k nim a Partner za tieto veci zaplatí dohodnutú cenu v prospech spoločnosti ASSA ABLOY (ďalej len „**Kúpna zmluva**“).
	4. Tieto Obchodné podmienky sa použijú tiež v prípade zmluvy o dielo, ale môžu byť aj súčasťou zmluvy na implementáciu systému, zmluvy o pozáručnom servise alebo aj inak nazvanej zmluvy, ak na jej základe ASSA ABLOY vykonáva dielo pre Partnera a Partner toto dielo bude preberať a zaplatí zaň dohodnutú cenu v prospech spoločnosti ASSA ABLOY (ďalej len „**Zmluva o poskytnutí služby**“).
	5. Obchodné podmienky Partnera nie sú pre spoločnosť ASSA ABLOY záväzné, a to ani vtedy, keď sa spoločnosť ASSA ABLOY voči nim výslovne neohradila. Ak spoločnosť ASSA ABLOY obchodné podmienky Partnera prijala, potom ale platí, že tieto Obchodné podmienky majú prednosť pred obchodnými podmienkami Partnera.
	6. Pre výklad Kúpnej zmluvy či Zmluvy o poskytnutí služby, vrátane Obchodných podmienok, nebudú využité obchodné zvyklosti, ktoré sú týmto ustanovením vylúčené.

**II. Objednávky**

* 1. Spoločnosť ASSA ABLOY predáva veci buď priamo na základe Kúpnej zmluvy či Zmluvy o poskytnutí služby, alebo na základe objednávky ku Kúpnej zmluve či Zmluve o poskytnutí služby vystavenej Partnerom. Objednávky musia byť písomné, vrátane objednávok elektronických, ak boli poslané spoločnosti ASSA ABLOY na e-mailovú adresu objednavky@assaabloy.com alebo elektronickým systémom EDI. Prípadné ústne objednávky a ústne dohody, ak nie sú spoločnosťou ASSA ABLOY potvrdené písomne, nie sú pre spoločnosť ASSA ABLOY záväzné.
	2. Objednávka je návrhom na uzatvorenie Kúpnej zmluvy alebo Zmluvy o poskytnutí služby, jeho prijatím spoločnosťou ASSA ABLOY dochádza k uzatvoreniu Kúpnej zmluvy alebo Zmluvy o poskytnutí služby. V prípade, že spoločnosť ASSA ABLOY objednávku zmení (napr. v jej potvrdení), jedná sa o protinávrh na uzatvorenie Kúpnej zmluvy alebo Zmluvy o poskytnutí služby, jeho prijatím Partnerom dochádza k uzatvoreniu Kúpnej zmluvy alebo Zmluvy o poskytnutí služby, ako je uvedené nižšie.
	3. Každá objednávka obsahuje aspoň nasledujúce náležitosti:

a) obchodnú firmu a IČO Partnera;

b) meno kontaktnej osoby Partnera, ktorá je oprávnená zastupovať Partnera v súvislosti s objednávkou, jej kontaktné údaje (napr. telefonické a e-mailové spojenie) a podpis;

c) zoznam objednávaného tovaru, ktorý musí obsahovať objednávací kód tovaru, názov tovaru, mernú jednotku a množstvo objednávaného tovaru a/alebo rozsah poskytovaných služieb; alebo zoznam objednávaných služieb;

d) dodaciu adresu (ak nie je uvedená, spoločnosť ASSA ABLOY dodá na oficiálne zapísanú adresu Partnera); a

e) termín dodania tovaru a/alebo služieb (ak nie je uvedený, spoločnosť ASSA ABLOY dodá tovar a/alebo služby neodkladne).

Aj vtedy, ak niektorá z náležitostí objednávky chýba, ale napriek tomu je podľa nej možné vykonať predaj, resp. plniť, môže sa spoločnosť ASSA ABLOY rozhodnúť ju prijať a na základe nej plniť.

2.3. Každá objednávka bude do päť (5) pracovných dní spoločnosťou ASSA ABLOY buď písomne potvrdená (ďalej tiež len „akceptácia“), alebo spoločnosť ASSA ABLOY oznámi v tejto lehote Partnerovi termín, v ktorom bude objednávka potvrdená; v iných prípadoch je objednávka odmietnutá. Spoločnosť ASSA ABLOY sa môže v akceptácii podľa ustanovenia tohto odstavca tiež od objednávky odchýliť. Partner s odchýlkami v akceptácii súhlasí, ak

a) Partner pošle písomné potvrdenie spoločnosti ASSA ABLOY, z ktorého vyplýva súhlas s takouto zmenou; alebo

b) Partner písomne neodmietne zmenu v lehote troch (3) pracovných dní odo dňa jej doručenia; alebo

c) Partner zaplatí dohodnutú kúpnu cenu či cenu za poskytované služby alebo časť za dodaný tovar a/alebo poskytnuté služby; alebo

d) Partner objednaný tovar a/alebo služby odoberie/prevezme.

* 1. Za písomné potvrdenie spoločnosťou ASSA ABLOY je rovnako doručenie uskutočnené elektronickou poštou na e-mailovú adresu Partnera uvedenú v objednávke alebo potvrdenie objednávky cez elektronický systém EDI.

**III. Predzmluvná zodpovednosť**

3.1. Spoločnosť ASSA ABLOY môže viesť jednanie o Kúpnej zmluve alebo objednávke slobodne a nezodpovedá za to, že ju neuzavrie.

**IV. Cena a platobné podmienky**

4.1. Ak nebude cena za niektoré dohodnuté tovary a/alebo služby (ďalej len **„Cena“**) uvedená v Kúpnej zmluve, Zmluve o poskytnutí služby alebo prijatej objednávke, použije sa cena z cenníka spoločnosti ASSA ABLOY.

4.2. Partner uhradí cenu na základe daňového dokladu – faktúry alebo zálohového daňového dokladu – faktúry (ďalej tiež len „**faktúra**“), v rámci ktorého bude uvedená cena vrátane DPH a k nemu bude priložený potvrdený dodací list a/alebo odovzdávací protokol. Faktúrou je každý doklad alebo oznámenie, ktoré je vyhotovené v listinnej alebo elektronickej podobe podľa Zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“), vrátane dokladov a oznámení, ktoré menia predchádzajúcu faktúru, bez ohľadu na ich pomenovanie. Elektronická faktúra obsahuje náležitosti podľa zákona o DPH a je vystavená v akomkoľvek elektronickom formáte. Partner týmto vyjadruje svoj súhlas s vystavovaním faktúr vo forme podľa voľby spoločnosti ASSA ABLOY. Partner sa zaväzuje bez zbytočného odkladu informovať spoločnosť ASSA ABLOY v prípade vzniku pochybnosti o správnosti alebo vierohodnosti faktúry, neporušenosti jej obsahu alebo pokiaľ bude faktúra nečitateľná.

4.3. Cena je splatná vopred v lehote stanovenej na zálohovej faktúre vystavenej spoločnosťou ASSA ABLOY po prijatí objednávky.

4.4. Partner uhradí cenu:

a) prevodom na bankový účet spoločnosti ASSA ABLOY uvedený v Kúpnej zmluve, Zmluve o poskytnutí služby, objednávke alebo na faktúre; alebo

b) platbou v hotovosti.

4.5. Náklady spojené s poistením a dopravou, resp. s ďalšími službami, ktoré zaisťuje spoločnosť ASSA ABLOY pre Partnera (ďalej len **„náklady spojené s dodaním“**), nie sú zahrnuté v cene a tieto uhradí Partner spoločnosti ASSA ABLOY vo výške stanovenej v Kúpnej zmluve, Zmluve o poskytnutí služby alebo objednávke. Náklady spojené s dodaním budú spoločnosťou ASSA ABLOY vyúčtované spolu s cenou.

4.6. Ak je Partner v omeškaní s úhradou ceny alebo nákladov spojených s dodaním alebo s niektorou z jej časti, môže spoločnosť ASSA ABLOY prerušiť svoje ďalšie plnenie, najmä dodanie tovaru alebo služby alebo odstraňovanie prípadných vád. Okrem toho má spoločnosť ASSA ABLOY právo na úroky z omeškania.

4.7. Spoločnosť ASSA ABLOY má právo prerušiť svoje ďalšie plnenie aj vtedy, ak úhrada bankovým prevodom neprebehne z Partnerovho bankového účtu, a má právo požadovať od Partnera písomné vysvetlenie, a v prípade pochybností žiadať o úhradu ceny iným spôsobom alebo priamo z bankového účtu Partnera.

**V. Dodanie**

5.1. Vlastnícke právo, rovnako aj iné majetkové práva k tovaru, prechádzajú na Partnera úplným zaplatením ceny a nákladov spojených s dodaním. Nebezpečie škody na tovar prechádza na Partnera odovzdaním spoločnosťou ASSA ABLOY Partnerovi alebo prvému dopravcovi či zasielateľovi k preprave.

5.2. Spolu s prechodom vlastníckeho práva prechádza na Partnera aj vlastnícke právo k obalom tovarov, a tým aj práva a povinnosti podľa Zákona č. 79/2015 Z. z. o odpadoch a o zmene a doplnení niektorých zákonov.

5.3. Partner potvrdí prevzatie tovaru alebo služby potvrdením odovzdávacieho protokolu alebo dodacieho listu. Bez tohto písomného potvrdenia nemusí spoločnosť ASSA ABLOY tovar vydať, bez toho aby sa tým dostala do omeškania so svojim plnením.

5.4. Lehota pre dodanie tovaru alebo poskytnutie služby sa okrem ďalších dohodnutých prípadov predlžuje o dobu, počas ktorej je Partner v omeškaní s odovzdaním dohodnutých podkladov spoločnosti ASSA ABLOY alebo s inou súčinnosťou.

5.5. Ak nie je miesto alebo lehota dodania dohodnuté, miestom dodania je sklad ASSA ABLOY, dodaciu lehotu určuje ASSA ABLOY s tým, že o adrese skladu a dobe, kedy bude tovar pripravený k odberu, informuje Partnera.

5.6. Spoločnosť ASSA ABLOY nemusí skúmať, či osoba, ktorá za Partnera v mieste dodania prevzala tovar alebo služby a vystupovala ako osoba oprávnená tovar alebo služby prevziať, skutočne bola oprávnená za Partnera tovar alebo služby prevziať.

5.7. V prípade, že Partner odmietne tovar a/alebo službu bezdôvodne prevziať, je povinný zaplatiť spoločnosti ASSA ABLOY zmluvnú pokutu vo výške 20 % dohodnutej ceny vrátane DPH. Nárok spoločnosti ASSA ABLOY na úhradu ceny alebo na náhradu škody v plnej výške týmto nie je dotknutý.

5.8. Partner je povinný bezprostredne po prechode nebezpečia škody na veci alebo prevzatie služby, tovar alebo službu riadne prekontrolovať (nielen počet balíkov, neporušenosť pásky s logom, nepoškodenoať balenia, ale aj tovar samotný) podľa priloženého prepravného listu. O akýchkoľvek poškodeniach, nedostatkoch alebo vadách tovaru alebo služieb bude do 48 hodín informovať spoločnosť ASSA ABLOY e-mailom na adresu logistika.praha@assaabloy.com alebo telefonicky na jej Zákaznícky servis a vždy toto spísať a príslušný záznam bez zbytočného odkladu doručiť osobne, e-mailom alebo poštou spoločnosti ASSA ABLOY. Dodatočná reklamácia neúplnosti alebo vonkajšieho poškodenia zásielky nezbavuje Partnera práva vec reklamovať, dáva však spoločnosti ASSA ABLOY možnosť brániť sa, že sa nejedná o rozpor s kúpnou zmluvou.

5.9. Partner je oprávnený odmietnuť prevzatie tovaru alebo služby v mieste dodania spoločnosťou ASSA ABLOY, ak tovar nie je v zhode s Kúpnou zmluvou alebo objednávkou alebo služba nie je v zhode so Zmluvou o poskytnutí služby alebo objednávkou s tým, že tovar alebo služba sú napr. neúplné alebo poškodené. Ak takto poškodený tovar alebo službu Partner prevezme, je nevyhnutné poškodenie popísať v odovzdávacom protokole; tým môže byť aj odovzdávací protokol prepravcu.

**VI. Vrátenie tovaru**

6.1. Partner je oprávnený osloviť spoločnosť ASSA ABLOY so žiadosťou o vrátenie niektorých tovarov. Spoločnosť ASSA ABLOY v zásade neprijíma naspäť špeciálne objednaný tovar, ako napr. tovar označený v cenníku spoločnosti ASSA ABLOY ako „na dotaz“, systémy SGHK, zákaznícke profily, spoločné uzávery.

6.2. V prípade dohody Partnera a spoločnosti ASSA ABLOY o vrátení tovaru, nemôže byť tento tovar použitý a musí byť spoločnosti ASSA ABLOY vrátený v pôvodnom nepoškodenom obale vrátane všetkého príslušenstva a dokumentácie, pričom všetky náklady spojené s vrátením tovaru spoločnosti ASSA ABLOY, vrátane nákladov na dopravu, nesie Partner.

6.3. V prípade, že sa Partner a spoločnosť ASSA ABLOY dohodnú na vrátení tovaru, Partner zaplatí spoločnosti ASSA ABLOY stornovací poplatok vo výške 20 % dohodnutej ceny vrátane DPH.

**VII. Zodpovednosť za vady**

7.1. Spoločnosť ASSA ABLOY zodpovedá za to, že tovar je v súlade s Kúpnou zmluvou alebo služba je v súlade so Zmluvou o poskytnutí služby, resp. objednávkou a že nie je tovar alebo služba postihnutý žiadnymi právnymi ani faktickými vadami.

7.2. Spoločnosť ASSA ABLOY poskytuje záruku za akosť na dodaný tovar v dĺžke 24 mesiacov odo dňa predania tovaru, okrem pozáručných opráv a servisných úkonov elektromechanického sortimentu. Na skryté vady elektroniky produktov radu MAGNALOCK poskytuje spoločnosť ASSA ABLOY exkluzívnu doživotnú záruku (MAGNACARE), ktorá sa v prípade chybného produktu rieši výmenou chybného produktu za nový.

7.3. Odstrániteľné vady spoločnosť ASSA ABLOY odstráni bez zbytočného odkladu. Ak oprava nie je možná a povaha vady nebráni obvyklému užívaniu, má Partner nárok na primeranú zľavu z ceny. V prípade zľavy nie je možné neskôr túto vadu reklamovať. Ak ide o vadu, ktorú nie je možné odstrániť a ktorá bráni tomu, aby vec mohla byť riadne užívaná ako vec bez vady, môže Partner požadovať výmenu chybného tovaru alebo služby za tovar alebo službu s rovnakými alebo podobnými úžitkovými vlastnosťami, alebo od Kúpnej zmluvy či Zmluvy o poskytnutí služby odstúpiť.

7.4. Všetky vady je Partner povinný bez zbytočného odkladu oznámiť spoločnosti ASSA ABLOY e-mailom na adresu logistika.praha@assaabloy.com alebo telefonicky na jej Zákaznícky servis alebo písomne na adresu reklamačného oddelenia spoločnosti ASSA ABLOY, tj. Továrenská 15, 901 01 Malacky, a je pritom oprávnený uviesť, akým spôsobom si žiada vadu odstrániť (dodaním chýbajúceho tovaru, opravou, výmenou alebo primeranou zľavou z ceny). V prípade, že Partner neurčí spôsob odstránenia vady, spôsob určí spoločnosť ASSA ABLOY.

7.5. Reklamovaný tovar Partner doručí na adresu reklamačného oddelenia spoločnosti ASSA ABLOY uvedenú v predchádzajúcom ustanovení a zodpovedá za škodu spôsobenú počas doručovania. Reklamovaný tovar musí byť označený viditeľne "REKLAMÁCIA" a musí obsahovať vyplnený, aktuálne platný reklamačný protokol obsahujúci kontaktné údaje Partnera (najmä spiatočnú adresu a telefónne číslo), ďalej údaje o identifikácii reklamovaného tovaru a podrobný popis vady. Ďalej musí byť priložená kópia Kúpnej zmluvy, objednávky alebo faktúry. Bez vyššie uvedeného je spoločnosti ASSA ABLOY znemožnená identifikácia doručeného tovaru (jeho pôvod, príp. vady) a reklamácia nemôže byť prijatá do reklamačného konania. Aktuálne platný reklamačný protokol je k dispozícii ako dokument na stiahnutie na [www.assaabloy.cz](http://www.assaabloy.cz) v sekcii „KE STAŽENÍ“.

7.6. Tovar odovzdaný na reklamáciu bude testovaný iba na vadu uvedenú Partnerom v reklamačnom protokole.

7.7. Spoločnosť ASSA ABLOY má právo odmietnuť prijatie tovaru na reklamáciu v prípadoch, kedy reklamovaný tovar, alebo jeho súčasti sú znečistené, alebo nespĺňajú základné predpoklady pre hygienicky bezpečné odovzdanie tovaru do reklamačného konania.

7.8. Záruka za akosť tovaru sa nevzťahuje na vady tovaru spôsobené:

a) chybným projektom diela alebo chybnými ostatnými časťami a konštrukciami diela, pri ktorého zhotovení bol tovar použitý;

b) použitím tovaru k nevhodnému účelu;

c) nevhodnou, neodbornou alebo v rozpore s návodom spoločnosti ASSA ABLOY realizovanú manipuláciu, skladovanie, údržbu alebo montáž či inštaláciu tovaru;

d) nedodržaním stanovených technických noriem, predpisov a postupov pri využití tovaru;

e) vopred spoločnosťou ASSA ABLOY neschválenými zmenami, úpravami (nátermi, ohýbaním atď.) a opravami dodaného tovaru;

f) zmenami, úpravami (vrátane zmien parametrov) a opravami dodaného tovaru vykonanými inou osobou ako spoločnosťou ASSA ABLOY;

g) poškodením tovaru nesprávnym skladovaním po dodaní a poškodením tovaru treťou osobou alebo neodvrátiteľnými udalosťami (prírodnými živlami, vyššou mocou a podobne); v tom je zahrnuté aj poškodenie spôsobené pri doprave prepravnou či špedičnou službou alebo iným dopravcom použitým Partnerom;

h) nesprávnou obsluhou, neprimeraným zachádzaním, nadmerným zaťažovaním, použitím nevhodných doplnkov či užívaním v rozpore s podmienkami uvedenými v dokumentácii alebo všeobecnými zásadami;

i) mechanickým poškodením tovaru;

j) elektrickým prepätím (spálené súčiastky alebo plošné spoje);

k) používaním tovaru v podmienkach, ktoré nezodpovedajú svojou teplotou, prašnosťou, vlhkosťou, chemickými a mechanickými vplyvmi prostredia podmienkam, na ktoré je určený;

l) zanedbaním údržby.

7.9. Nárok na uplatnenie vád z titulu záruky za akosť tovaru zaniká v prípade, že:

a) Partner nie je schopný preukázať, že tovar bol zakúpený od spoločnosti ASSA ABLOY Czech & Slovakia s.r.o.;

b) dôjde k porušeniu ochranných pečatí, nálepiek alebo sériového čísla, iba ak k poškodeniu dôjde pri obvyklom používaní; pečate, nálepky a sériové čísla sú neoddeliteľnou súčasťou produktu a nijako neobmedzujú Partnera v možnosti tovar užívať a manipulovať s ním v plnom rozsahu toho, k čomu je tovar určený;

c) tovar bol po odovzdaní mechanicky poškodený;

d) reklamácia nebola podaná bez zbytočného odkladu potom, čo sa o vade Partner dozvedel alebo pri vynaložení odbornej starostlivosti dozvedieť mohol.

7.10. Po vybavení oprávnenej reklamácie sa záručná doba predlžuje o dobu trvania reklamácie. V prípade neoprávnenej reklamácie sa záručná doba nepredlžuje. Ak bola reklamácia tovaru vybavená výmenou tovaru za nový, začne záručná doba platiť znovu od dátumu vybavenia reklamácie. Doba trvania reklamácie sa počíta od nasledujúceho dňa po uplatnení reklamácie a doručení chybného tovaru spoločnosti ASSA ABLOY do dňa vybavenia reklamácie, teda doby, kedy bol Partner povinný vec prevziať. V prípade neoprávnenej reklamácie si spoločnosť ASSA ABLOY vyhradzuje právo vyúčtovať Partnerovi vzniknuté náklady so splatnosťou do tridsať (30) dní od ukončenia reklamačného konania.

7.11. Po vybavení reklamácie spoločnosť ASSA ABLOY upozorní o ukončení reklamácie Partnera buď telefonicky, alebo e-mailom. Pri výdaji tovaru po vybavení reklamácie je Partner povinný predložiť doklad, na základe ktorého bola vec odovzdaná k vybaveniu reklamácie. V prípade nepredloženia tohto dokladu nemôže byť reklamovaný tovar vydaný. Na výzvu spoločnosti ASSA ABLOY musí Partner preukázať svoju totožnosť. Ak bol tovar poslaný na reklamáciu prepravnou službou a Partner neoznámil, či si tovar vyzdvihne osobne alebo či má byť tovar doručený na inú adresu, bude po vybavení reklamácie automaticky poslaný na adresu Partnera.

7.12. V prípade nevyzdvihnutia reklamovaného tovaru do jedného mesiaca od uplynutia doby, kedy mala byť reklamácia vybavená, alebo do jedného mesiaca od vyrozumenia o zrealizovaní (tj. max. do 60 dní od dátumu podania reklamácie) je spoločnosť ASSA ABLOY oprávnená účtovať pri výdaji reklamácie čiastku za uskladnenie. Skladné je 2,- Eur za každý začatý deň od ukončenia reklamácie do dňa prevzatia Partnerom. Ak si Partner tovar nevyzdvihne do doby, kedy výška skladného prevýši cenu reklamovaného tovaru, bude tento tovar použitý na úhradu skladného a Partner na jeho vydanie už nemá právo.

7.13. Spoločnosť ASSA ABLOY môže po dohode Partnerovi po dobu opravy vypožičať náhradu za tovar v oprave. Objednávka výpožičky musí byť urobená vždy písomne. Pre tento prípad sú spoločnosť ASSA ABLOY a Partner povinní uzavrieť zmluvu o výpožičke. Spoločnosť ASSA ABLOY vypožičia Partnerovi náhradný tovar iba za predpokladu, že osoba, ktorá pre Partnera náhradu za tovar u spoločnosti ASSA ABLOY vyzdvihne (ďalej len „**zodpovedná osoba**“), spoločnosti ASSA ABLOY predloží Objednávku výpožičky poslanú Partnerom, oznámi svoje meno, priezvisko, telefónne číslo a číslo občianskeho preukazu.

7.14. V prípade, že zodpovedná osoba vypožičaný tovar nevráti do päť (5) pracovných dní od prevzatia vybavenej reklamácie, alebo do päť (5) pracovných dní od vyrozumenia o ukončení reklamácie, zaplatí Partner spoločnosti ASSA ABLOY cenu vypožičaného tovaru vo výške určenej na základe cenníka tovaru spoločnosti ASSA ABLOY platného ku dňu nasledujúceho po dni, kedy bol Partner povinný vypožičaný tovar spoločnosti ASSA ABLOY vrátiť.

7.15. Partner sa zaväzuje poskytnúť konečnému zákazníkovi záručný servis a opravy tovaru.

7.16. Pozáručné opravy a servisné úkony elektromechanického sortimentu sú realizované automaticky. V prípade pozáručnej opravy nie je automaticky realizovaná nerentabilná oprava. Automatická oprava elektromechanického sortimentu je realizovaná do maximálnej sumy 120,- Euro bez DPH. Pri prekročení tejto čiastky je Partner vždy o cene opravy písomne informovaný pred jej začatím a je vyzvaný k schváleniu nákladov na opravu. V prípade požiadavky na neuplatnenie princípu automatickej opravy, tj. pri požiadavke na schválenie nákladov opravy akejkoľvek výšky vopred, je nutné túto požiadavku uviesť písomne (napr. na reklamačný protokol). Diagnostika vady je spoplatnená čiastkou 16,- Euro bez DPH. Ceny servisných prác, expresných opráv a náhradných dielov sa riadia platným cenníkom, ktorý je k dispozícii v sídle a prevádzkach spoločnosti ASSA ABLOY. Na pozáručné opravy a servisné úkony elektromechanického sortimentu poskytuje spoločnosť ASSA ABLOY záruku za akosť v dĺžke 6 mesiacov odo dňa odovzdania opravenej veci.

**VIII. Obchodné tajomstvo**

8.1. Všetky informácie, ktoré Partner získa o spoločnosti ASSA ABLOY, jej štruktúre, obchodných zámeroch, zvyklostiach, plánoch, obchodných partneroch, o technických parametroch, cenách, informáciách o vývoji výrobkov či iných skutočnostiach bezprostredne súvisiacich so spoločnosťou ASSA ABLOY a jej činnosťou, pri jednaní o uzatvorenie Kúpnej zmluvy alebo Zmluvy o poskytnutí služby, v súvislosti s objednávkou, jej potvrdením, predmetom plnenia, plnením z Kúpnej zmluvy alebo Zmluvy o poskytnutí služby alebo objednávky či akýmkoľvek iným spôsobom súvisiacim s Kúpnou zmluvou, Zmluvou o poskytnutí služby či objednávkou, uzatvorenou medzi spoločnosťou ASSA ABLOY a Partnerom, označuje spoločnosť ASSA ABLOY za dôverné (ďalej len „**Dôverné informácie**“). Dôvernými informáciami sú aj informácie odvodené, ak Partner nepreukáže, že tieto informácie získal inak než odvodením z Dôverných informácií. Partner také informácie nie je oprávnený prezradiť tretej osobe ani ich použiť v rozpore s ich účelom pre svoje potreby alebo pre potreby tretieho subjektu, a to bez ohľadu na skutočnosť, či výsledkom jednania bude uzatvorenie Kúpnej zmluvy, Zmluvy o poskytnutí služby, objednávky alebo nie.

### 8.2. Povinnosti Partnera podľa predchádzajúceho ustanovenia sa neuplatnia, ak:

Partner preukáže, že Dôverné informácie mal ešte pred ich obdržaním od spoločnosti ASSA ABLOY; alebo

sa Dôverná informácia stane verejnou, bez toho aby došlo k porušeniu povinností Partnera; alebo

Partner preukáže, že Dôverné informácie získal od tretej osoby bez porušenia povinnosti mlčanlivosti.

### Partner môže poskytnúť Dôverné informácie v nevyhnutnom rozsahu, ak:

je to potrebné k Dovolenému užitiu – svojim zamestnancom, členom štatutárnych a dozorných orgánov, odborným konzultantom a poradcom, dodávateľom, ak budú tieto osoby pred získaním Dôverných informácií zaviazané mlčanlivosťou, ktorá je vo všetkých podstatných ohľadoch rovnocenná s ustanoveniami tohto článku; Partner zodpovedá za akékoľvek porušenie povinnosti mlčanlivosti osobami uvedenými v tomto ustanovení;

je to nevyhnutné podľa platných právnych predpisov alebo je to v súlade s platnými právnymi predpismi uplatňovanými oprávneným verejným orgánom alebo inou oprávnenou osobou. Partner je v takom prípade povinný písomne informovať spoločnosť ASSA ABLOY o požiadavke oprávneného orgánu alebo osoby na poskytnutie Dôverných informácií, podľa možnosti ešte pred samotným poskytnutím Dôverných informácií.

###

### Po ukončení zmluvného vzťahu je Partner povinný ukončiť používanie Dôverných informácií a zničiť všetky Dôverné informácie. Partner si môže ponechať jednu kópiu Dôvernej informácie, ak je potrebná na plnenie zákonných povinností Partnera alebo na Dovolené užitie.

### Ak Partner poruší povinnosti stanovené v ustanovení tohto článku, je povinný zaplatiť spoločnosti ASSA ABLOY zmluvnú pokutu vo výške 4.000,- Euro, a to za každý jednotlivý prípad porušenia.

**IX. Vyššia moc**

9.1. Vyššou mocou sa rozumejú mimoriadne okolnosti zabraňujúce plneniu povinností spoločnosti ASSA ABLOY z Kúpnej zmluvy, Zmluvy o poskytnutí služby alebo objednávky, ktoré nastali nezávisle na vôli spoločnosti ASSA ABLOY a nemohlo im byť spoločnosťou ASSA ABLOY zabránené. Ak nastanú okolnosti s povahou vyššej moci a znemožnia tak plnenie zmluvných povinností spoločnosti ASSA ABLOY, má spoločnosť ASSA ABLOY neodcudziteľné právo primerane predĺžiť dodaciu lehotu dodávky tovaru a/alebo poskytnutie služby alebo od Kúpnej zmluvy či Zmluvy o poskytnutí služby odstúpiť, a to v oboch prípadoch bez povinnosti náhrady škody Partnerovi.

**X. Odstúpenie od zmluvy**

10.1. Za podstatné porušenie zmluvy Partnerom sa považujú najmä nasledujúce skutočnosti, ktoré zakladajú právo spoločnosti ASSA ABLOY odstúpiť od všetkých doposiaľ nesplnených Kúpnych zmlúv, Zmlúv o poskytnutí služby alebo objednávok, alebo len od niektorých z nich:

a) omeškanie Partnera s úhradou ceny dlhším ako štrnásť (14) kalendárnych dní; alebo

b) nesplnenie niektorých zo svojich povinností Partnera podľa Kúpnej zmluvy alebo Zmluvy o poskytnutí služby, vrátane týchto Obchodných podmienok, alebo podľa objednávky; alebo

c) zahájenie insolventného alebo exekučného konania proti Partnerovi alebo akéhokoľvek iného obdobného konania ovplyvňujúceho majetok Partnera; alebo

d) omeškanie Partnera s úhradou vyúčtovanej zálohy dlhšie ako tridsať (30) kalendárnych dní.

10.2. Partner v prípade odstúpenia od Kúpnej zmluvy vráti spoločnosti ASSA ABLOY nepoužitý tovar, a to v pôvodnom a nepoškodenom obale vrátane všetkého príslušenstva a dokumentácie. Všetky náklady na vrátenie tovaru spoločnosti ASSA ABLOY nesie Partner.

10.3. V prípade odstúpenia od Kúpnej zmluvy alebo Zmluvy o poskytnutí služby zo strany spoločnosti ASSA ABLOY je Partner povinný zaplatiť spoločnosti ASSA ABLOY zmluvnú pokutu vo výške 20 % z dohodnutej ceny tovaru a/alebo služby vrátane DPH.

**XI. Zodpovednosť za škodu**

### 11.1. Spoločnosť ASSA ABLOY a Partner príjmu všetky im dostupné opatrenia k tomu, aby predišli vzniku škôd a aby prípadná vzniknutá škoda bola v čo najmenšom rozsahu.

### 11.2. Spoločnosť ASSA ABLOY zodpovedá za škodu, bez ohľadu na jej právny základ, výlučne iba v prípade, že ju spôsobila porušením svojich povinností, svojim úmyselným konaním alebo hrubou nedbalosťou. Spoločnosť ASSA ABLOY nezodpovedá za žiadne škody spôsobené iným nedbalým porušením svojho záväzku.

### 11.3. Ak spoločnosť ASSA ABLOY zodpovedá za škodu spôsobenú v dôsledku porušenia svojho záväzku, vrátanie škody spôsobené vadou tovaru alebo služby, je zodpovednosťou spoločnosti ASSA ABLOY v každom jednotlivom prípade škody na majetku obmedzená do výšky ceny daného tovaru alebo poskytnutej služby. Zodpovednosť spoločnosti ASSA ABLOY za škodu spočívajúca v ušlom zisku Partnera je vylúčená.

### 11.4. Ak sú nároky na náhradu škody voči spoločnosti ASSA ABLOY vylúčené alebo obmedzené, týka sa to aj osobnej zodpovednosti štatutárnych orgánov, odborníkov, zamestnancov, obchodných zástupcov a ďalšieho pomocného personálu spoločnosti ASSA ABLOY.

### 11.5. Bez ohľadu na ustanovenia tohto článku si Partner zaistí štandardné poistné krytie na priame a nepriame škody.

### 11.6. Partner nemá nárok na náhradu škody, ak nesplnenie povinností spoločnosťou ASSA ABLOY bolo spôsobené konaním Partnera alebo nedostatkom súčinnosti, ktorú mal Partner poskytnúť spoločnosti ASSA ABLOY. Partner nemá nárok na náhradu tej časti škody, ktorá bola spôsobená nesplnením povinností Partnera predchádzať vzniku škody alebo obmedzeniu jej rozsahu.

### 11.7. Partner zodpovedá spoločnosti ASSA ABLOY za škodu, ktorá vznikne spoločnosti ASSA ABLOY v dôsledku porušenia povinnosti Partnera.

### 11.8. Akýmkoľvek dojednaním o zmluvnej pokute nie je dotknuté právo spoločnosti ASSA ABLOY na náhradu škody spôsobené porušením povinností Partnera. Partner je povinný nahradiť škodu spôsobenú porušením svojich povinností spoločnosti ASSA ABLOY v plnom rozsahu.

XII. Právo duševného vlastníctva

### 12.1. Zmluvný vzťah medzi spoločnosťou ASSA ABLOY a Partnerom nevytvára dohodu o výkone alebo užívaní práv priemyselného alebo iného duševného vlastníctva spoločnosti ASSA ABLOY (patentov, ochranných známok, priemyselných vzorov, registrovaných dizajnov alebo akýchkoľvek prihlášok na ich udelenie, know-how, autorských práv, práv pôvodcov databáz, práv na dizajn, topografie polovodičových výrobkov alebo iných práv duševného alebo priemyselného vlastníctva spoločnosti ASSA ABLOY, existujúcich na Slovensku alebo kdekoľvek inde na svete) (ďalej len „**Právo duševného vlastníctva spoločnosti ASSA ABLOY**“).

### Partner sa zaväzuje rešpektovať všetky Práva duševného vlastníctva spoločnosti ASSA ABLOY. Ak spoločnosť ASSA ABLOY poskytne Partnerovi materiály, dokumenty alebo informácie týkajúce sa Práv duševného vlastníctva spoločnosti ASSA ABLOY (napr. obrázky tovaru, katalógy tovaru) Partner to nebude považovať za prevod práv alebo za prísľub na prevod Práv duševného vlastníctva spoločnosti ASSA ABLOY k týmto materiálom, dokumentom alebo informáciám. Partner je oprávnený používať tieto materiály, dokumenty alebo informácie iba v súlade s ustanoveniami Kúpnej zmluvy, Zmluvy o poskytnutí služby alebo objednávky a výlučne pre účely zabezpečujúce riadnu spoluprácu so spoločnosťou ASSA ABLOY a iba po dobu trvania Kúpnej zmluvy alebo Zmluvy o poskytnutí služby. Pri ukončení Kúpnej zmluvy alebo Zmluvy o poskytnutí služby Partner ihneď vráti alebo vymaže všetky tieto materiály, dokumenty alebo informácie zo všetkých nosičov dát alebo zničí príslušné nosiče dát.

### Ak Partner poruší Právo duševného vlastníctva spoločnosti ASSA ABLOY, potom spoločnosti ASSA ABLOY uhradí zmluvnú pokutu vo výške 16.000,- Euro za každý zistený prípad porušenia Práva duševného vlastníctva spoločnosti ASSA ABLOY.

12.4. Partner ani akékoľvek s ním spriaznené spoločnosti nie sú oprávnený používať logo spoločnosti ASSA ABLOY alebo akejkoľvek inej spoločnosti zo skupiny ASSA ABLOY AB bez predchádzajúceho súhlasu spoločnosti ASSA ABLOY.

XIII. Komunikácia

* 1. Partner je povinný oznámiť spoločnosti ASSA ABLOY akúkoľvek zmenu osôb, ktoré ho zastupujú, a to v lehote do 5 (päť) dní odo dňa, kedy tieto zmeny nastali.
	2. Partner sa zaväzuje poskytnúť spoločnosti ASSA ABLOY svoje ekonomické údaje (napr. rozvahu, výkaz ziskov a strát, cash-flow, správu audítora), pokiaľ bude o tieto informácie požiadaný z dôvodu schopnosti plniť svoje platobné záväzky. Spoločnosť ASSA ABLOY sa v takom prípade zaväzuje zachádzať s týmito informáciami ako s dôvernými informáciami a neposkytovať ich tretím osobám.

13.3. Partner je povinný informovať bez zbytočného odkladu spoločnosť ASSA ABLOY o akejkoľvek skutočnosti, ktorá by mohla ohroziť finančnú stabilitu Partnera a jeho schopnosť plniť záväzky plynúce z uzatvorených zmlúv so spoločnosťou ASSA ABLOY. K takým skutočnostiam patrí najmä zahájenie konania o insolventnosti alebo zahájenie akéhokoľvek súdneho sporu, rozhodcovského alebo správneho konania proti Partnerovi, ktoré by mohlo mať za následok ohrozenie platobných povinností Partnera. Pokiaľ Partner o takejto skutočnosti spoločnosť ASSA ABLOY neinformuje alebo informuje nepravdivo alebo informuje nepresne, tak je spoločnosť ASSA ABLOY oprávnená odstúpiť od všetkých alebo vybraných zmlúv uzatvorených s Partnerom.

XIV. Doručovanie

14.1. Ak nie je výslovne uvedené inak, potom sa za písomný považuje tiež akýkoľvek dokument vyhotovený v elektronickej podobe.

* 1. Ak nie je výslovne uvedené, že zmluvné strany sú oprávnené písomnosti doručovať výlučne poštou, kuriérom alebo osobným doručením v papierovej podobe, danú písomnosť je možné doručovať aj elektronicky e-mailom alebo elektronickým systémom EDI.

14.3. Akákoľvek písomnosť doručovaná medzi zmluvnými stranami je doručená:

a) pri doručovaní e-mailom dňom preukázateľného odoslania e-mailu;

b) pri doručovaní poštou alebo kuriérom dňom vyznačeným na doručenke, ktorý preukazuje doručenie písomnosti na adresu príslušnej zmluvnej strany uvedenú v záhlaví príslušnej zmluvy; alebo

c) pri osobnom doručovaní dňom prevzatia písomnosti osobou oprávnenou preberať zásielky za druhú zmluvnú stranu.

Dňom doručenia písomnosti je aj deň, kedy zmluvná strana, ktorá je adresátom, bez ohľadu na zvolený spôsob doručovania, odoprie doručovanú písomnosť prevziať alebo deň, kedy je písomnosť doručená späť odosielateľovi s vyznačenou akoukoľvek poznámkou od prevádzkovateľa poštových či doručovacích služieb.

XV. Ochrana osobných údajov

### Spoločnosť ASSA ABLOY pri realizácii obchodnej činnosti s Partnerom okrem iného získava a spracováva osobné údaje Partnera – fyzickej osoby – alebo fyzických osôb zastupujúcich Partnera (ďalej len „**Subjekty údajov**") v rozsahu: meno a priezvisko, obchodné meno, ​​miesto podnikania, e-mail, telefónne číslo a podpis. Spoločnosť ASSA ABLOY (ďalej tiež „**Správca**“) ako Správca týmto v súvislosti so spracovaním osobných údajov Subjektov údajov poskytuje Subjektom údajov v súlade so Zákonom č. 18/2018 Z. z. o ochrane osobných údajov a o zmene a doplnení niektorých zákonov a v súlade s Nariadením č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „**GDPR**“) (spoločne ďalej len „**právne predpisy o spracovaní osobných údajov**“), resp. Partnerovi, ktorého Subjekty údajov zastupujú, nasledujúce informácie:

### Identifikačné a kontaktné údaje Správcu

### ASSA ABLOY Czech & Slovakia s.r.o., so sídlom Strojnická 633, 516 01 Rychnov nad Kněžnou, Česká republika, IČ: 045 99 021, v SR podnikajúca prostredníctvom svojej organizačnej zložky **ASSA ABLOY Czech & Slovakia s. r. o. - organizačná zložka,** so sídlom Malacky, Továrenská 15, PSČ 901 01, zapísanej v Obchodnom registri Okresného súdu Bratislava I, vložka číslo 1332/B, IČO: 35 970 812

### E-mail / kontaktný formulár: <https://www.assaabloy.cz/cs/local/cz/menu/centrum-ochrany-soukromi/kontakt/>

### Tel .: +421 245 520 141

### b) Účel spracovania osobných údajov Subjektov údajov:

### Účelom spracovania osobných údajov Subjektov údajov je uzatvorenie a plnenie zmlúv so Subjektom údajov.

### c) Právny základ spracovania osobných údajov Dotknutej osoby:

### Spracovanie osobných údajov Subjektov údajov je nevyhnutné pre plnenie zmlúv so Subjektom údajov.

### d) Doba uchovávania osobných údajov Subjektov údajov:

### Správca bude osobné údaje Subjektov údajov uchovávať po dobu 5 (päť) rokov odo dňa ukončenia poslednej zmluvy medzi Správcom a dotknutou osobou.

### e) Cezhraničný prenos osobných údajov Subjektov údajov:

### Správca nemá v úmysle cezhraničný prenos osobných údajov Subjektov údajov do tretích krajín (tj štátu, ktorý nie je členským štátom Európskej únie alebo zmluvnou stranou Dohody o Európskom hospodárskom priestore) alebo do medzinárodnej organizácie.

### f) Poskytovanie osobných údajov Subjektov údajov príjemcom / kategórii príjemcov:

### Osobné údaje Subjektov údajov môžu byť sprístupnené účtovníkom, audítorom, daňovým, právnym poradcom alebo iným subjektom, ktorým zo zákona alebo zo zmluvy so Správcom vzniká právo na sprístupnenie týchto údajov. V nevyhnutne nutnom rozsahu môžu byť osobné údaje Subjektov údajov v záujme naplnenia účelu spracovania osobných údajov sprístupnené aj iným osobám ako napr. externým montážnym subdodávateľom, projektovým manažérom, obchodným zástupcom, poštovým doručovateľom apod.

### g) Automatizované individuálne rozhodovanie vrátane profilovania:

### Vzhľadom k tomu, že Správca nevydáva rozhodnutia, ktoré by boli založené na automatizovanom spracovaní osobných údajov Subjektov údajov vrátane profilovania a ktoré by mali právne účinky, ktoré sa ho týkajú alebo ho obdobne významne ovplyvňujú, na Správcu sa nevzťahujú povinnosti z tohto vyplývajúce.

### h) Správca informuje Subjekt údajov resp. Partnera, ktorého Subjekty údajov zastupujú, že poskytnutie osobných údajov Subjektov údajov je nevyhnutné za účelom plnenia zmlúv medzi Správcom a Subjektom údajov, teda je zmluvnou požiadavkou.

### 15.2. Poučenie o právach Subjektov údajov

a) Právo získať prístup k osobným údajom Subjektov údajov:

Subjekt údajov má právo získať od Správcu potvrdenie o tom, či sa spracovávajú osobné údaje, ktoré sa ho týkajú, a má právo získať prístup k týmto údajom.

b) Právo na opravu osobných údajov Subjektov údajov:

Subjekt údajov má právo na to, aby Správca bez zbytočného odkladu nesprávne osobné údaje Subjektu údajov opravil a neúplné osobné údaje Subjektu údajov doplnil.

c) Právo na výmaz osobných údajov Subjektov údajov:

Subjekt údajov má právo na to, aby Správca bez zbytočného odkladu jeho osobné údaje vymazal, ak Subjekt údajov uplatnil právo na ich vymazanie a je tu niektorý z dôvodov pre ich výmaz.

d) Právo na obmedzenie spracovania osobných údajov Subjektov údajov:

Subjekt údajov má právo na to, aby Správca obmedzil spracovanie osobných údajov, ak je tu niektorý z dôvodov pre toto obmedzenie. Ak sa spracovávanie osobných údajov na základe uplatneného práva Subjektom údajov obmedzilo, okrem uchovávania osobných údajov, môže Správca spracovávať osobné údaje iba so súhlasom Subjektu údajov alebo pre účely uplatnenia právneho nároku alebo na ochranu osôb alebo z dôvodov verejného záujmu.

e) Právo na prenositeľnosť osobných údajov Subjektov údajov:

Subjekt údajov má právo získať osobné údaje, ktoré sa ho týkajú a ktoré poskytol Správcovi, v štruktúrovanom, bežne používanom a strojovo čitateľnom formáte a má právo preniesť tieto osobné údaje na iného správcu, ak je to technicky možné a to vtedy, keď sa spracovanie osobných údajov prenáša automatizovanými prostriedkami.

f) Právo namietať spracovanie osobných údajov Subjektmi údajov:

Subjekt údajov má právo vzniesť námietku proti spracovávaniu osobných údajov, ktoré sa ho týkajú, (i) z dôvodu týkajúceho sa jeho konkrétnej situácie vykonávané podľa právnych predpisov o spracovaní osobných údajov vrátane profilovania založeného na týchto ustanoveniach a (ii) za účelom priameho marketingu vrátane profilovania v rozsahu, v akom súvisí s priamym marketingom.

g) Právo podať návrh na zahájenie konania o ochrane osobných údajov:

Subjekt údajov má za podmienok stanovených právnymi predpismi o spracovaní osobných údajov právo podať návrh na zahájenie konania o ochrane osobných údajov pred Úradom na ochranu osobných údajov.

h) Oznamovacia povinnosť v súvislosti s opravou, vymazaním alebo obmedzením spracovania osobných údajov:

V prípade, že došlo k oprave, vymazaniu alebo obmedzeniu spracovania osobných údajov Subjektmi údajov u Správcu (bez ohľadu na to, či na základe žiadosti Subjektu údajov alebo z vlastnej činnosti Správcu), Správca takúto opravu, vymazanie alebo obmedzenie spracovania osobných údajov oznámi každému príjemcovi, ak sa to neukáže ako nemožné alebo to vyžaduje neprimerané úsilie. Správca informuje Subjekt údajov o týchto príjemcoch iba, ak to Subjekt údajov požaduje.

k) Práva Subjektov údajov uvedené vyššie v tomto ustanovení sú bližšie definované v právnych predpisoch o spracovaní osobných údajov.

**XVI. Etický kódex**

16.1. Partner a všetky s ním spriaznené osoby a zástupcovia musia dodržiavať Kódex správania sa obchodného partnera ASSA ABLOY a všetky platné právne predpisy, vrátane predpisov proti korupcii, proti praniu peňazí a o kontrole vývozu.

16.2. Partner, s ním spriaznené osoby ani žiadny z jeho zamestnancov či členov štatutárnych orgánov nie je vlastnený ani ovládaný osobou, na ktorú sa vzťahujú sankcie alebo vývozné kontroly OSN, USA, EÚ alebo akéhokoľvek iného relevantného štátu. Partner nebude obchodovať s osobou, na ktorú sa vzťahujú sankcie alebo vývozné kontroly OSN, USA, EÚ alebo akéhokoľvek iného relevantného štátu. Predmet zmluvného vzťahu medzi spoločnosťou ASSA ABLOY a Partnerom nepodlieha sankciám alebo vývozným kontrolám OSN, USA, EÚ alebo akéhokoľvek iného relevantného štátu.

16.3. V prípade, že by Partner vyvážal tovar či služby poskytnuté spoločnosťou ASSA ABLOY mimo Európsku úniu či mimo Európsky hospodársky priestor, môže spoločnosť ASSA ABLOY žiadať o predloženie kópií dokumentov potrebných k vývozu (akými sú napr. colné prehlásenie) a ak by Partner tieto kópie spoločnosti ASSA ABLOY nepredložil, má spoločnosť ASSA ABLOY právo prerušiť plnenie svojich povinností.

16.4. Partner bude bezodkladne informovať spoločnosť ASSA ABLOY o každom prípade porušenia ustanovenia tohto článku. V prípade porušenia ustanovenia tohto článku, vrátane povinnosti okamžitého upozornenia Partnerom, môže spoločnosť ASSA ABLOY odmietnuť ďalšie plnenie alebo môže okamžite vypovedať Kúpnu zmluvu, Zmluvu o poskytnutí služby alebo ktorúkoľvek z objednávok bez zodpovednosti voči Partnerovi, vrátane zodpovednosti za nesplnené objednávky.

16.4. Partner potvrdzuje, že obdržal Kódex správania sa obchodného partnera ASSA ABLOY a je si plne vedomý svojich záväzkov z neho vyplývajúcich.

**XVII. Záverečné ustanovenia**

17.1. Spoločnosť ASSA ABLOY je oprávnená tieto Obchodné podmienky jednostranne zmeniť. S každou takouto zmenou Obchodných podmienok však musí bez zbytočného odkladu zoznámiť Partnera, a to tak, že tieto zmeny Obchodných podmienok zverejní na svojich internetových stránkach (http://www.assaabloy.cz/cs/local/cz/) aspoň tri (3) dni pred ich účinnosťou. K prijatiu zmeny Obchodných podmienok Partnerom dôjde urobením akejkoľvek objednávky Partnerom potom, čo nastala účinnosť nových obchodných podmienok.

17.2. Ak by niektoré jednotlivé ustanovenia týchto Obchodných podmienok boli neplatné, zostanú tým zvyšné ustanovenia Obchodných podmienok nedotknuté.

17.3. Spoločnosť ASSA ABLOY je oprávnená presunúť akékoľvek zo svojich práv alebo povinností z Kúpnej zmluvy, Zmluvy o poskytnutí služby alebo objednávky na tretiu osobu bez predchádzajúceho písomného súhlasu Partnera, a to vrátane práva spoločnosti ASSA ABLOY postúpiť svoje pohľadávky voči Partnerovi z titulu Kúpnej zmluvy, Zmluvy o poskytnutí služby alebo niektorej z objednávok na tretiu osobu. Partner nie je oprávnený presunúť akékoľvek zo svojich práv z Kúpnej zmluvy, Zmluvy o poskytnutí služby alebo z objednávky na tretiu osobu bez predchádzajúceho písomného súhlasu spoločnosti ASSA ABLOY, a to vrátane práva Partnera postúpiť svoje pohľadávky voči spoločnosti ASSA ABLOY na tretiu osobu.

17.4. Spoločnosť ASSA ABLOY je oprávnená započítať svoje prípadné pohľadávky za Partnerom na pohľadávky Partnera voči spoločnosti ASSA ABLOY. Partner je oprávnený započítať svoje pohľadávky voči spoločnosti ASSA ABLOY na pohľadávky spoločnosti ASSA ABLOY voči Partnerovi iba s predchádzajúcim písomným súhlasom spoločnosti ASSA ABLOY.

17.5. Spoločnosť ASSA ABLOY si vyhradzuje právo vyžadovať dodatočné zaistenie splnenia záväzkov Partnera podľa vlastného uváženia a podmieňovať ďalšie dodávky alebo plnenie zo zmlúv preukázaním tohto zabezpečenia.

17.6. Všetky zmluvné vzťahy medzi spoločnosťou ASSA ABLOY a Partnerom sa riadia právnym poriadkom Slovenskej republiky.

17.8. Všetky spory zo Zmluvy alebo z jej porušenia, zrušenia alebo neplatnosti, či z porušenia týchto obchodných podmienok budú s konečnou platnosťou rozhodované v Prahe na Rozhodcovskom súde pri Hospodárskej komore Českej republiky a Agrárnej komore Českej republiky podľa jej Rádu a Pravidiel troma rozhodcami. Rozhodcom môže byť iba osoba s vysokoškolským vzdelaním získaným na právnickej fakulte vysokej školy.

17.9. Tieto obchodné podmienky nadobudli účinnosť dňom 1.1.2020.